हादोरनि बिसाइखथि आयगा फोसावथाइ होनाय बादियै दर 5 राइज्योफोरनि गेजेराव दं आसाम, केरेला, टामिलनाडु, सोनाब बंग’ आरो पुडुचेरि। बे फोसावथाइयाव मख’नाय दंदि, बिसाइखथिजों लोब्बा थानाय मावख’गिरिफोरा गावनि जिल्लायाव खामानि मावनो मोननाय नङा। बिथांमोनखौ गुबुनाव सोलायनाय जागोन, जाहाथे बिसाइखथियाव‌ जेबो रोखोमनि बेले-बेजे सोमजिया। बेनि अनगायैबो दाबबे जायगायावनो मावख’गिरिफोरा जुदि 3 बोसोरनि बांसिन खामानि मावगासिनोब्ला बिसोरखौ गुबुन जायगायाव सोलायनाय जागोन। फोसावथाइयाव मख’नाय दंबावोदि- मावख’गिरि एबा मावसुमानि बेरेखायै माबाफोर अजद थानायब्ला बिसाइखथिनि खामानिनिफ्राय गोजानाव दोननाय जागोन।